منہالہ روڈ

منہالہ روڈ (Manhala Road) لہور دی واہگہ تحصیل وچ واقع اک بوہت اہم تے مصروف شاہراہ اے۔ ایہ سڑک تحصیل واہگہ دے تقریباً 35 فیصد علاقے لئی اک "لائف لائن" دی حیثیت رکھدی اے، کیونکہ ایہ وسیع بارڈر پٹی نوں لہور دے شہری مراکز نال جوڑن دا اکو اک وڈا ذریعہ اے۔

 اہمیت تے تعارف 
انتظامی تے آمد و رفت دے لحاظ نال، منہالہ روڈ نوں تحصیل واہگہ دی تیجی سب توں اہم سڑک منیا جاندا اے، جیہدا درجہ جی ٹی روڈ تے لہور کینال روڈ توں بعد آؤندا اے۔

 راستہ 
منہالہ روڈ دا آغاز جلو موڑ (جی ٹی روڈ) تے کِھیرا پل (لاہور کینال بینک روڈ) دے سنگم توں ہوندا اے۔ ایہ سڑک جنوب مشرق ول ودھدی اے تے درجناں پنڈاں دی معیشت تے نقل و حمل نوں سہارا دیندی اے۔

 مڈھلا حصہ: ایہ سڑک کِھیرا، واڑا مولا واسیاں، جلو، واڑا اعواناں، واڑا ستار، چھاپہ تے نتھوکی دے وچوں دی لنگھدی اے۔
 مرکزی مقام: ایس شاہراہ دا سب توں اہم پڑاؤ تاریخی قصبہ منہالہ خان خاناں اے، جتھوں ایہ وکھ وکھ پنڈاں نوں لنک فراہم کردی اے۔
 ودھاء: منہالہ خان خاناں توں اگے ودھدے ہوئے ایہ سڑک کرنکے، سوئیاں، بھینی سندھواں، موجوکی تے للوہ دے علاقیاں نوں کور کردی اے۔
 اختتام: ایس سڑک دا آخری سرا کھڑکی پنڈ دے نیڑے ہڈیارہ ڈرین (روہی نالہ) تے ختم ہوندا اے۔

 تعمیر و ترقی دی لوڑ 
منہالہ روڈ ایس ویلے شدید انتظامی تے تعمیراتی مسلےآں دا شکار اے۔ ایس سڑک تے روزانہ گھٹ توں گھٹ ستر ہزار (70000) بندے سفر کردے نیں، پر انفراسٹرکچر ایس بوجھ لئی پورا نہیں اے۔

 تعمیراتی مسلے: سرکاری ریکارڈ دے مطابق ایس سڑک دی کل چوڑائی 50 فٹ توں ودھ اے، پر عملی طور تے صرف 18-20 فٹ چوڑا حصہ بنیا ہویا اے جیہڑا ٹریفک دے دباؤ دے مقابلے وچ بوہت گھٹ اے۔
 تجاوزات: سڑک دے کئی حصیاں تے مقامی دکاناں تے تعمیرات سڑک دی جگہ تے 10 توں 15 فٹ تیکر اگے آ چکیاں نیں، جیہدی وجہ توں کئی تھانواں تے سڑک دی چوڑائی صرف 30 فٹ رہ گئی اے۔ ایتھے اک گرینڈ آپریشن دی فوری لوڑ اے۔
 حادثات: سڑک دی گھٹ چوڑائی تے ٹریفک دے بے پناہ رش دی وجہ توں ایتھے اکثر حادثے ہوندے رہندے نیں، ایس سڑک نوں فوری طور تے ون وے (One way) کرنا ضروری اے۔

 ہور ویکھو 
 منہالہ خان خاناں
 جلو پارک
 بی آر بی نہر

 حوالے 

زمرہ:لہور دیاں سڑکاں
زمرہ:تحصیل واہگہ
زمرہ:ضلع لہور